**PATVIRTINTA**

 Radviliškio rajono Baisogalos mokyklos-darželio

 direktoriaus įsak. 2022 m. sausio 21 d. Nr. (1.3.)V-3

**RADVILIŠKIO RAJONO**

**BAISOGALOS MOKYKLOS-DARŽELIO**

**2022 metų VEIKLOS PLANAS**

**I. Įstaigos tikslai, veikla ir rezultatai.**

Mokyklos-darželio 2021 m. tikslų įgyvendinimas vyko vadovaujantis pagrindiniais sėkmingai dirbančios mokyklos kriterijais siekiant visų ugdytinių pažangos, nepaisant jų pradinių žinių ir aplinkos veiksnių; užtikrinant, kad kiekvienas pasiektų aukščiausią jam įmanomą individualią pažangą, skatinant visokeriopą visų mokyklos bendruomenės narių tobulėjimą, racionalų turimų išteklių naudojimą.

Veikla buvo orientuota į saugios socialinės aplinkos užtikrinimą bei kokybišką švietimo paslaugų teikimą ir prieinamumą. Ugdymo procesas vyko sklandžiai. Įgyvendinant vieną iš pagrindinių metų veiklos tikslų: **užtikrinti pedagogų skaitmeninio raštingumo kompetencijų tobulinimą ir skaitmeninio turinio diegimą ugdymo procese,** 81 % pradinių klasių mokytojų dalyvavo ir tęsia mokymus ilgalaikėje informatikos ir technologinės kūrybos mokymo(si) programoje „Teachers lead tech“. Įgytas kompetencijas pedagogės taikė ugdymo turiniui kurti, planuoti ir organizuoti, mokinių mokymo procesui bei pažangai stebėti ir vertinti. Į ugdymo procesą mokytojos 10 % dažniau įtraukė skaitmenines ugdymo priemones, skatinančias kūrybingą, motyvuotą, aktyvų ugdymą. Klasėje greta vadovėlio buvo dažiau naudojamos skaitmeninės ugdymo priemonės, skatinančios kūrybingą, motyvuotą, aktyvų ugdymą. Visi mokytojai prisijungė prie Office365 aplinkos, įvaldė šios aplinkos pagrindines galimybes nuotoliniam arba hibridiniam ugdymui. Pradinėse klasėse ir priešmokyklinio ugdymo grupėse naudojama nauja skaitmeninė mokymo(si) aplinka „TAMO dienynas“ užtikrino sklandesnį mokymo(si) proceso nuotoliniu ir kasdieniniu būdu organizavimą, aktyvesnį bendradarbiavimą su tėvais.

Iškilo ir išorinių problemų: darbai kompiuterinėje klasėje dažnai vykdavo neefektyviai dėl internetinio tinklo trukdžių. Todėl ir vienas uždavinių liko neįgyvendintas: aktyvios pedagogų patirties sklaidos integruojant skaitmeninį turinį organizavimas. 2022 metais šis uždavinys bus plėtojamas ir įgyvendinamas, siekiant aktyvaus mokytojų bendradarbiavimo skaitmeninio turinio įvaldymo klausimais, pasidalinimo gerąja darbo patirtimi. Kiekvienas pedagogas organizuos po vieną veiklą ir pakvies kolegę stebėjimui. Visų veiklų aptarimas ir analizė vyks metodinėse grupėse. Mokytojų tarybos posėdžiuose nuolat bus tariamasi dėl tolesnio skaitmeninio turinio diegimo strategijos, analizuojamas skaitmeninių mokymo priemonių ir metodinių patarimų katalogas.

Mokyklos-darželio bendruomenė aktyviai ruošiasi įtraukiojo ugdymo organizavimui. Vienas iš svarbiausių metų tikslų buvo **veiksmingas bendradarbiavimas siekiant silpną mokymosi motyvaciją turinčių mokinių pasiekimų gerinimo**. Ugdytinių pasiekimų gerinimas siekiant individualios vaiko pažangos yra nelengvas uždavinys. Atnaujinta mokinių pažangos ir pasiekimų vertinimo tvarka (įsak. 2021-06-18 Nr. V-24), kurioje numatyta ne tik vertinimo tvarka, kriterijai, bet ir mokinių įsivertinimo būdai, periodiškumas. Pedagogai kėlė prioritetus: atpažinti skirtingų vaikų poreikius, personalizuoti ugdymo(si) procesą, kokybiškai organizuoti ugdymo diferencijavimą ir individualizavimą. Vyko mokytojų dialogas metodinėse grupėse dėl ugdymo turinio personalizavimo. Aktyvus dalyvavimas mokymuose vaikų pasiekimų ir pažangos vertinimo tobulinimo srityje davė rezultatų. Bendradarbiaujant mokytojams, tėvams ir VGK buvo sudaryti individualūs pagalbos mokiniui planai, tačiau šis procesas dar vyksta vangiai. Pastebėta mokytojų padėjėjų sudėtinga darbo specifika bendraujant su spec. poreikių mokiniais klasėse. Gerinti individualios mokinio pažangos, mokytojų padėjėjų darbo klausimus numatoma spręsti ir kitų metų veikloje. 2021 m. II pusmetį 43% specialiųjų ugdymo(si) poreikių mokiniai pagerino ugdymo(si) pažangą. 70 % stebėtų pamokų buvo orientuojamos ne į žinių perdavimą, bet į mąstymo ugdymą, praktinį žinių panaudojimą. Pamokose ir veiklose vyravo aktyvus, personalizuotas mokinių mokymasis. 10% mokinių pagerino lietuvių kalbos, matematikos II pusmečio rezultatus, 25 % specialiųjų ugdymo(si) poreikių mokinių II pusmetį pagerėjo ugdymosi pažanga. 15 mokinių pirmąjį pusmetį baigė aukštesniuoju visų dalykų lygiu, 12 mokinių pirmąjį pusmetį baigė aukštesniuoju visų dalykų lygiu, išskyrus vieną dalyką pagrindiniu (lietuvių/matematika). Iš viso 33,3% yra labai gerai besimokančių mokinių.

 **Kurti funkcionalias, modernias, sveikas ir saugias vaikų sportinio ugdymo(-si) aplinkas** - trečiasis metų uždavinys. Įstaigos bendruomenė tęsia mokyklos-darželio sveikatos stiprinimo programos „Augu sveikas ir laimingas“, pritaikytos kiekvienam ugdytiniui pagal jo gebėjimus, įgyvendinimą. Programos įgyvendinimui realizuoti sudarytos sąlygos visiems bendruomenės nariams aktyviai dalyvauti, stiprinant kiekvieno ugdytinio sveikatos stiprinimo kompetencijas. Ugdytiniams sudarytos sąlygos fiziniam aktyvumui pasireikšti sporto salėje ir lauke. Judrios veiklos, renginiai vykdomi kiekvienu metų laiku. Ateityje planuojamos galimybės sudaryti sąlygas ugdytinių judriai 30 min. pertraukai organizuoti.

Sporto aikštelės su minkšta danga atnaujinimas, sporto salės remontas, naujo lauko sporto komplekso įsigijimas, judrios erdvės „Kalnelis“, skirtos ikimokyklinio amžiaus vaikų judriai veiklai, įrengimas, Pakiršinio skyriuje naujo žaidimų komplekso įrengimas – tai materialūs darbai, įgyvendinti 2021 m., skatinant ugdytinių fizinį aktyvumą. Nuo 2021-09-01 90% ikimokyklinių grupių ugdytinių įsijungė į respublikinį projektą „Futboliukas“. Saviraiškus ugdytinių dalyvavimas mokyklos-darželio, rajono, respublikos renginiuose stiprino ugdytinių pilietines vertybes, sveikatos stiprinimo kompetencijas. Užtikrinant gerą mokinių sveikatą, labai svarbu užtikrinti jų saugumą ir gerą savijautą. Pradinių klasių mokiniai įgyvendina socialinę emocinę ugdymo programą „Laikas kartu“. Efektyvus šios programos įgyvendinimas sudarė sąlygas palankiai bendruomenės psichosocialinei aplinkai sukurti.

Siekiant atskleisti vaikų gabumus 2021 m. mokykloje – darželyje organizuota 18 neformalaus švietimo programų. Įgyvendintos dvi vaikų vasaros poilsio programos ,,Sportuok, pažink ir poilsiauk “ ir Pakiršinio skyriuje „Linksmoji vasara“. Veikė mokamas rytų kovos menų klubas „Rytų kovotojas“ (mokiniams, ikimokyklinio ir priešmokyklinio amžiaus vaikams). Aktyviai lankoma priešmokyklinukų ir 1-4 klasių mokinių nauja neformaliojo ugdymo veikla „Robotika“, kurią organizuoja Robotikos akademija. Aktyvus bendradarbiavimas vyko su Radviliškio rajono viešosios bibliotekos Baisogalos, Vainiūnų filialais, Baisogalos kultūros centru.

Įstaigoje veikė plaukimo baseinas, kuriame vaikams buvo sudarytos sąlygos grūdintis ir išmokti plaukti. Baseinu naudojosi 4–5 metų ikimokyklinukai, priešmokyklinio ugdymo grupės vaikai ir pradinių klasių mokiniai.

Ugdytiniai aktyviai dalyvavo įvairiuose renginiuose, kurie buvo organizuoti įstaigos bendruomenėje. Mokykloje–darželyje organizuoti renginiai: respublikinė ikimokyklinio ir priešmokyklinio ugdymo įstaigų virtuali kūrybinių darbų paroda „Gražiausi žodžiai tėčiui“, rajoninis 1-4 pradinių klasių meninio skaitymo konkursas „Švelnios tavo rankos“. Akcijos: „Stiprinam imunitetą žiemą“, „Atmintis gyva, nes liudija“, „Dovana Lietuvai“, skirta Kovo 11 – ajai pažymėti, „Nenurašau O palaikau“ pasaulinei Dauno sindromo dienai paminėti. Judėjimo savaitė „Aš lekiu su vėjeliu“, veiksmo savaitė „Be patyčių“, plaukimo varžybos ,, Plaukiu už Lietuvą“, Tolerancijos diena, profesinio orientavimo diena „Kai užaugsiu būsiu...“ disleksijos pažinimo savaitė – stendinis pranešimas bendruomenei. Šventės: „Rudenėlio pilna kraitė“, vakaras su mama „Advento vainiką mes pinam kartu“, „Pasitinkame Kalėdas“, projektinės veiklos: „Rudens karuselė“ , „Spalvų mozaika“, „Stebuklinga adata“ literatūrinė savaitė „Pasakos mano gyvenime“, virtualūs renginiai „Eilės iš mano lūpų“, „Knygnešio kelias“, garsiniai skaitymai kartu su Radviliškio r. viešosios bibliotekos Vainiūnų filialu, socialinio-emocinio ugdymo diena „Diena su mama“, projektas - skaitymo iššūkis „Vasara su knyga“ . Bendras visos bendruomenės projektas „Pasakų miestas“. Projektinės veiklos: „Rudens karuselė“ , „Spalvų mozaika“, „Stebuklinga adata“, projektas „Aš myliu Lietuvą, o tu...“ Pakiršinio skyriaus bendruomenėje.

Parodos: tėvelių ir vaikų kūrybinių darbų iš antrinių žaliavų paroda „Papuošiu Žemę“, „Šviečia moliūgų žibintai“, piešinių paroda „Gražiausias lietuviškas žodis“ .

Ikimokyklinio amžiaus grupės pirmą kartą įsijungė į tarptautinių projektų veiklas. Dalyvavo tarptautiniame projekte „Viliojanti sniego paslaptis“, eTwinning projekte „Emocijų paletė“, „STEAM įdomioji gamtos matematika“, tarptautiniame ikimokyklinio, priešmokyklinio bei pradinio ugdymo įstaigų mokytojų, ugdytinių, švietimo pagalbos specialistų - logopedų, spec. pedagogų projekte „Drum drum drumbacelė“.

Mokykla dalyvauja ES ir biudžeto lėšomis remiamose programose „Pienas vaikams“, „Vaisių ir daržovių vartojimo skatinimas mokyklose“.

Įsivertinant įstaigos veiklos kokybę vadovaujamės Mokyklos, įgyvendinančios bendrojo ugdymo programas, veiklos kokybės įsivertinimo metodika (2016), „Geros mokyklos koncepcija“ *,* IQES online teiginius, apklausas vykdome internetu naudojant „Mano apklausa. lt“, žodžiu ir kitais būdais. Įsivertinimo metu surasti stiprieji veiklos aspektai: 2.3.2. Santykiai ir mokinių savijauta - pagerėjo (10 proc.) pamokų mikroklimatas, ryškūs darnūs, pasitikėjimu grįsti santykiai. Didesnis skaičius (15 proc.) įvairių prasmingų veiklų, būrelių (lanko 100 proc. mokinių), aktyvus dalyvavimas šeimų ir vietos bendruomenės (aktyvumas padidėjo 9 proc.) 90 proc. mokinių patvirtino, kad su jais mokytojai tariasi dėl ugdymo proceso, papildomų veiklų, aptaria vertinimą. Mokiniai jaučiasi aktyvūs ir lygiateisiai mokyklos bendruomenės nariai. Tai įrodo ugdymo proceso stebėsenos protokolai, įrašai el. dienyne „TAMO“, atviri klausimai pasirinktiems mokytojams, mokiniams, tėvams. Silpnieji veiklos rodikliai– tai 2.4.1. Vertinimo kriterijų aiškumas. Asmeninė mokinių pažanga fiksuojama nesistemingai, mokiniai savo ir draugų darbus vertina retai, mokiniai ir tėvai nepakankamai gerai žino vertinimo kriterijus, ko iš jų tikimasi (pamokų stebėjimo protokolai, įrašai, įrašai el. dienyne „TAMO“, atviri klausimai pasirinktiems mokytojams, mokiniams, tėvams. Numatyta tobulinti rodiklį 2.4.2. Įsivertinimas kaip savivoka.

 Metodinėse grupėse, mokytojų tarybos posėdyje analizuota veikla, aptarti ir numatyti veiklos tikslai ir uždaviniai 2022 m. Nauji prioritetai keliami sklandžiam pasiruošimui atnaujintų BP programų įgyvendinimui, profesinio orientavimo pamokoms, ugdytinių vertinimo aspektams, kurie pagrįsti mokytojo ir mokinio dialogu apie mokymosi sėkmes ir nesėkmes, pačio mokinio įsitraukimą į mokymosi pasiekimų į(si)vertinimą, pažangos stebėjimą, pasiektų rezultatų apmąstymą.

**II.**  **UGDYTINIŲ PASIEKIMAI**

|  |  |  |  |
| --- | --- | --- | --- |
| Eil.Nr. | Renginio pavadinimas | Įvertinimas | Mokinių skaičius |
|  | Tarptautiniai  |  |  |
| 1. | Piešinių konkursas „Išgirsti pačią slapčiausią gamtos kalbą“. | II vieta | 1 |
| 2.  | Priešmokyklinio ugdymo grupių ir pradinių klasiųmokinių dailės darbų virtualaus konkurso „Lietuvių skaičiuočių pynė 2021“. | II vieta | 2 |
| 3. | Tarptautinė olimpiada „Kings 2021“ | I vieta (lietuvių)I vieta ( matematika) | 21 |
| 4. | ,,Olympis 2021 “ rudens sesijos |  |  |
|  | Lietuvių | 1, 2, 3 laipsnio diplomai, 2 medaliai | 30 |
|  | Matematika | 1, 2, 3 laipsnio diplomai, 7 medaliai | 29 |
|  | Biologija | 1, 2, 3 laipsnio diplomai, 1 medalis | 24 |
|  | Anglų kalba | 1, 2, 3 laipsnio diplomai, 6 medaliai | 20 |
|  | Informacinės technologijos | 1, 2, 3 laipsnio diplomai, 1 medalis | 12 |
| 5. | ,,Olympis 2021 “ pavasario sesijos |  |  |
|  | Lietuvių | 1, 2, 3 laipsnio diplomai, 4 medaliai | 32 |
|  | Matematika | 1, 2, 3 laipsnio diplomai, 6 medaliai | 28 |
|  | Biologija | 1, 2, 3 laipsnio diplomai, 2 medaliai | 10 |
|  | Anglų kalba | 1, 2, 3 laipsnio diplomai, 4 medaliai  | 18 |
|  | Informacinės technologijos | 1, 2, 3 laipsnio diplomai, 1 medalis  | 11 |
| 6.  | Kengūra 2021 |  |  |
|  | „Kalbų kengūra 2021“ | Sidabrinės Kengūros diplomas | 1 |
|  | „Gamtos kengūra 2021“ | Auksinės, sidabrinės, oranžinės Kengūros diplomai | 4 |
|  | Šalies  |  |  |
| 7. | Nacionalinis mokinių fotografijos konkursas „Gimtasis miestelis mano delnuose“ | II vieta  | 1 |
| 8. | Kompiuterinių piešinių konkursas ,,Aš tai jau moku“. | II vieta | 1 |
| 9. | Foto konkursas ,, Gimtasis miestelis mano delnuose“. | II vieta | 1 |
| 10. | Bendrojo ugdymo ir specialiųjų mokyklų specialiųjų ugdymosi poreikių turinčių mokinių konkursas „Dailus raštas“  | II vieta | 1 |
| 11. | Rašinio konkursas ,,Laiškas mamai“. | II vieta  | 1 |
|  | Rajono |  |  |
| 12.  | Rajoninis 1-4 pradinių klasių meninio skaitymo konkursas „Švelnios tavo rankos“ | II vietaIII vieta | 11 |
| 13. | Matematikos konkursas „Kengūra 2021“  | Rajono dešimtuke | 1 |

**III. VEIKLOS**

|  |  |  |  |  |  |
| --- | --- | --- | --- | --- | --- |
| **Uždaviniai** | **Priemonės** | **Vykdytojai** | **Įvykdymo terminas (data-mėn.)** | **Preliminarus lėšų poreikis (€)** | **Laukiamas rezultatas** |
| I. Tikslas: Veiksmingai taikyti patirtinio ir skaitmeninio ugdymo strategijas, paverčiant ugdymo procesą labiau įtraukiančiu ir patraukliu. |
| 1. Aktyviai organizuoti ugdymo turinį virtualioje klasėje. | 1.1. Virtualių praktinių pamokų organizavimas, pritaikant skaitmeninius technologinės kūrybos bei informatikos įrankius.1.2. Tęstinių mokymų programoje „Vedliai“ įgytų žinių pritaikymas pradinio ugdymo procese.1.3. 4 klasės mokinių pasiruošimas vykdyti NMPP. | Mokytojai MokytojaiVadovai, Mokytojai | 01 - 1201 - 1204 - 05 | 500 | Ugdymo procese naudojami skaitmeninės technologinės kūrybos bei informatikos įrankiai orientuos ugdytinius į aktyvų, smagų mokymąsi per vaikų patirtį, tiriamuosius darbus, praktines veiklas, bus plečiamos ugdymo aplinkos - visa tai gerins mokinių pasiekimus ir mokymosi motyvaciją.Skaitmeninis turinys ir technologijos padės įvairiapusiškiau ir mokiniams patraukliau mokytis, 10 % mokinių pasiekimai iš patenkinamo lygio pakils į pagrindinį.4 klasių mokiniai įgis įgūdžių atliekant kompiuterines užduotis, tobulins IKT taikymo būdus. IKT panaudojimas pagerins NMPP 4 klasės mokymosi rezultatus.  |
| 2. Atrasti naujų edukacinių aplinkų organizuojant tiriamuosius darbus aplinkoje, pritaikytoje praktiniam mokymui.  | 2.1.Steam ugdymo metodų integravimas kasdieninėse ugdymo veiklose.2.2. Tikslingas ir aktyvus darbuotojų dalyvavimas mokymuose, seminaruose, kitų institucijų vykdomuose projektuose.2.3. Praktinių pamokų ir kitų veiklų organizavimas ne klasėje ar grupėje (kitose erdvėse ne mažiau 5%). 2.4. Profesinių pamokų ir/ar kitos veiklos mokinių profesiniam orientavimui organizavimas.  | Vadovai, Mokytojai MokytojaiMokytojaiMokytojai | 01-1201-1201-1209-12 |  | Nuosekliai ir sistemingai įgyvendinamos STEAM (gamtos mokslų, technologijų, inžinerijos, meno ir matematikos) idėjos kasdieninėje ugdymo(si) praktikoje, pavers ugdymo procesą įdomiu ir patraukliu ugdytiniams. Didės ugdytinių motyvacija.Ugdymui bus išradingai pritaikoma mokyklos teritorija – įvairios mokyklos aplinkos (pavėsinės, lauko klasė, aikštynas, parkas ir kt.) kaip mokymosi lauke vietos ir šaltiniai. Mokytojai teoriją aktyviau pritaikys per praktines užduotis, tyrinėjimus, žaidimus ir kt. praktines užduotis. Praktinių pamokų ir kitų veiklų organizavimas ne klasėje ar grupėje - kitose erdvėse, pavers ugdymo procesą įdomiu, motyvuojančiu, vaikų aktyvumą ir skatinančiu procesu. Profesinių pamokų, susitikimų tėvelių darbovietėse organizavimas, mokiniams suteiks pradines žinias apie profesijas, o praktinių susitikimų metu bus susipažįstama su darbo aplinkomis, darbo specifika, profesijomis.  |
| 3. Plėtoti kolegialų mokymąsi tarp mokytojų. | 3.1. Atvirų veiklų „Kolegė kolegei“ dėl skaitmeninio ir patirtinio ugdymo pritaikymo organizavimas, stebėjimas ir aptarimas. 3.2. Diskusijos metodinėse grupėse skaitmeninio bei patirtinio turinio integravimo galimybių klausimais. | Mokytojai Mokytojai | 01-1210-12 |  | Kiekvienas pedagogas organizuos po vieną veiklą ir pakvies kolegę stebėjimui. Visų veiklų aptarimas ir analizė vyks metodinėse grupėse. Mokytojų tarybos posėdžiuose nuolat bus tariamasi dėl tolesnio skaitmeninio turinio diegimo strategijos, analizuojamas skaitmeninių mokymo priemonių ir metodinių patarimų katalogas. Dalyvavimas programose „Besimokančių darželio tinklas“, Pedagogas.lt skatins mokytojas pasidalinti gerąja darbo patirtimi, praplės inovatyvaus ir kūrybiško ugdymo(si) organizavimo idėjas, stiprinti asmenines ir profesines kompetencijas. |
| II. Tikslas: užtikrinti mokyklos-darželio bendruomenės narių geros savijautos, fizinės ir emocinės sveikatos įgūdžių stiprinimą.  |
| 1. Sėkmingai realizuoti įtraukųjį ugdymą įvairių poreikių vaikams. | 1.1. Švietimo pagalbos specialistų komandinio darbo stiprinimas, vaiko gerovės komisijos veiklos aktyvinimas identifikuojant vaiko ugdymo problemas ir inicijuojant reikalingus sprendimus. 1.2. Individualių pokalbių su mokiniais organizavimas dėl savo pasiekimų, įsivertinimo, tikslų numatymo.1.3. Individualus tėvų švietimas ir praktinės pagalbos teikimas. 1.4. Susitikimas su Radviliškio PPT komanda dėl sėkmingo įtraukiojo ugdymo organizavimo.  | VGKVGKVGKVadovai | 01-1201-1201-1203 |  | Reguliariai organizuojami pokalbiai, renkama informacija iš mokytojų, klasių vadovų, tėvų (globėjų, rūpintojų), leis laiku pastebėti ugdytinių specialiuosius poreikius, pritaikyti jiems ugdymo turinį. Efektyvi specialistų pagalba didins jų mokymosi motyvaciją ir leis kiekvienam ugdytiniui patirti sėkmę.Rezultatai nuolat aptariami VGK posėdžiuose. VGK aktyvins informacijos sklaidą mokyklos-darželio bendruomenei dėl įtraukiojo ugdymo, pagalbos galimybes, reagavimo sudėtingose ir(ar) konfliktinėse situacijose tvarką.Ugdytinių vertinimas, pagrįstas mokytojo ir mokinio dialogu apie mokymosi sėkmes ir nesėkmes, leis mokiniams išmokti savistabos, gebėjimą įsivertinti savo ir vertinti kitų darbą. Mokiniai įsitrauks į mokymosi pasiekimų į(si)vertinimą, pažangos stebėjimą, pasiektų rezultatų apmąstymą. Pagerės mokymo efektyvumas, kiekvieno vaiko asmeninė pažanga.VGK kartu su mokytojais inicijuoti susitikimai padės išspręsti problemas, trukdančias mokinio ugdymo(si) procesui. Informacija tėvams apie mokymosi strategijų pasirinkimą, praktiniai patarimai pasirenkant bendrą tėvų ir mokytojų tikslą stiprins bendradarbiavimą su šeima ir suteiks praktinę pagalbą vaikui. Susitikimo metu pedagogai įgis žinių, gaus praktinių patarimų, kaip efektyvinti specialiųjų poreikių vaikų integraciją ir aktyvinti bendravimą tų vaikų šeimomis.  |
| 2. Efektyviai igyvendinti Socialinio ir emocinio ugdymo programą Lions Quest „Laikas kartu“.  | 2.1. Pasidalinimas gerąja darbo patirtimi, ieškant naujų būdų ir metodų palankiai emocinei klasių, grupių aplinkai kurti. Atvirų veiklos, renginių stebėjimas ir aptarimas.2.2. Tyrimas: „Veiksniai, lemiantys gerą vaiko savijautą mokykloje“.2.3. Mokytojų tarybos posėdis „Asmens fizinės ir dvasinės darnos ugdymas“. | MokytojaiVadovaiVadovai | 01-1209-1212 |  | Saviraiškus dalyvavimas mokyklos-darželio įvairiose veiklose pagal vaiko gebėjimus, formuos ugdytinių pilietinės vertybės, sveikatos stiprinimo kompetencijos. Pedagogai pasidalins gerąja darbo patirtimi, stebės vieni kitų veiklas, diskutuos, ieškos sėkmingų būdų ir metodų bendruomenės psichosocialinei aplinkai kurti. Bus kuriama saugi, fizinį ir emocinį aktyvumą skatinanti mokyklos-darželio aplinka. Bendruomenės nariai motyvuotai sieks išsikeltų tikslų įgyvendinimo emocinio sveikatinimo srityje. Pakils ketvirtų klasių mokinių nacionalinio pasiekimų patikrinimo rezultatai. Sukurtas geras bendruomenės mikroklimatas užtikrins visų narių pasitikėjimą vieni kitais, stresinių situacijų mažėjimą. |
| III. Organizuoti sklandų pasiruošimą atnaujintų BP programų įgyvendinimui. |
| 1. Tikslingai siekti ir planuoti pedagogų pasirengimą darbui su atnaujintomis BP. | 1.1. Atnaujintų BP diegimo komandos sudarymas.1.2. Diskusijos metodinėse grupėse dėl pasirengimo dirbti pagal atnaujintas BP.1.3. Pedagogų tarybos posėdis „Atnaujinto ugdymo turinio diegimas“ | VadovaiMetodinių grupių pirmininkaiVadovai | 0304-0608 |  | Sudaryta komanda suburs mokytojus, teiks informaciją dėl pasirengimo dirbti pagal atnaujintas BP programas. Metodinėse grupėse vyks diskusijos apie atnaujintas BP. Pedagogų tarybos posėdyje bus pristatyta pasirengimo įgyvendinti BP analizė, susitarta dėl strateginių veikimo krypčių, susijusių su atnaujintų BP įgyvendinimu mokykloje-darželyje.  |
| 2. Sudaryti sąlygasmokytojų profesinių kompetencijų ir įgūdžių tobulinimui rengiantis dirbti pagal atnaujintas BP.  | 2.1. Kvalifikacijos kėlimo seminarai įstaigos pedagogams.2.2. Aktyvus dalyvavimas kituose kvalifikaciniuose renginiuose UTA klausimais. | VadovaiPedagogai | 03 -1201-12 | 500 | Įstaigoje bus organizuoti du seminarai mokytojams kaip tinkamai pasiruošti atnaujintų BP diegimui. Sudarytos sąlygos mokytojams dalyvauti kituose kvalifikaciniuose renginiuose UTA klausimais. Teigiamos mokytojų nuostatos dėl ugdymo turinioreformos sudarys palankų profesinį mikroklimatą ir leis tinkamai pasirengti dirbti pagal atnaujintas BP. |

**IV. PROGRAMOS, PROJEKTAI, PLANAI, PAGAL KURIUOS ORGANIZUOJAMA MOKYKLOS-DARŽELIO VEIKLA.**

4.1. Programos:

4.1.1. Baisogalos mokyklos-darželio ikimokyklinio ugdymo programa.

4.1.2. Bendroji priešmokyklinio ugdymo programa.

4.1.3. Pradinio ugdymo bendroji programa 1-4 klasėms.

4.1.4. Specialiųjų ugdymosi poreikių mokiniams pritaikytos ir individualios programos.

4.1.5. Neformaliojo švietimo programos 1-4 klasėms.

4.1.6. Žmogaus saugos bendroji programa.

4.1.7. Socialinių ir emocinių įgūdžių ugdymo programa LIONS QUEST „Laikas kartu“ (priešmokyklinis ugdymas ,1-4 klasės)

4.1.8. Plaukymo baseine programa.

4.1.9. Ankstyvojo užsienio kalbos mokymo programa. 2-4 klasėms.

4.1.10. Pradinių klasių mokytojų veiklos programos 1-4 klasėms.

4.1.11. Baisogalos mokyklos–darželio sveikatos stiprinimo programa „Augu sveikas ir laimingas“

4.1.12. Mokytojų ir pagalbos mokiniui specialistų 2022 m. - 2024 m. atestacijos programa.

4.2. Projektai:

4.2.1. Vaikų socializacijos vasaros poilsio projektai 1-4 klasės.

 4.2.2. Klasių, grupių, bendruomenės projektai.

4.3. Planai:

4.3.1. Mokyklos-darželio tarybos planas.

4.3.2. Pradinio ugdymo, ikimokyklinio ir priešmokyklinio ugdymo, Pakiršinio ikimokyklinio ir pradinio ugdymo skyriaus metodinių grupių veiklos planai.

4.3.3. Vaiko gerovės komisijos veiklos planas.

4.3.4. I-IV klasių mokinių, ikimokyklinio ir priešmokyklinio ugdymo grupių, Skėmių skyriaus, Pakiršinio ikimokyklinio ir pradinio ugdymo skyriaus saviraiškos organizavimo planai.

4.3.5. Ugdymo priežiūros planas.

4.3.6. Sveikatos priežiūros specialistės darbo planas.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 PRITARTA

 Radviliškio rajono Baisogalos mokyklos – darželio tarybos posėdžio 2022 m. sausio 20 d. protokoliniu nutarimu (protokolas Nr.1 )